Toshkentda tug‘ilgan aktrisa Milana Vayntrub Marvel’ning «Yangi jangchilar» serialida rol ijro etadi, deb xabar bermoqda The Hollywood Reporter. Shou Freeform kanalida efirga uzatiladi. Loyiha superqahramonlarga bag‘ishlangan bo‘lib, Vayntrub Dorin Grin – qiz-olmaxon obrazini yaratadi. «Yangi jangchilar» 10 qismdan iborat bo‘ladi. Ularda tomoshabinlarga o‘zlarining o‘ta kuchli qobiliyatlarini boshqarishni o‘rganuvchi olti yigit-qiz haqida hikoya qilinadi. Serialda shuningdek Derek Teler, Jyeremi Tardi, Kelam Uorti, Mettyu Moy va Keyt Komer ham suratga tushishadi. Serial 2018 yilda taqdim etilishi kutilmoqda.